एसआरएम इंस्टीट्यूट ऑफ साइंस एंड टेक्नोलॉजी
एसआरएम इंस्टीट्यूट ऑफ साइंस एंड टेक्नोलॉजी (अंग्रेज़ी: SRM Institute of Science and Technology) (एसआरएमआईएसटी), पूर्व में एसआरएम विश्वविद्यालय, एक निजी सम विश्वविद्यालय है, जो भारत के तमिलनाडु में कट्टनकुलथुर, चेंगलपट्टु जिला (चेन्नई के पास) में स्थित है। इसकी स्थापना सन् 1985 में कट्टनकुलथुर में एसआरएम इंजीनियरिंग कॉलेज के रूप में हुई जिसे सन् 2002 में सम विश्वविद्यालय का दर्जा प्राप्त हुआ। वर्तमान में एसआरएम इंस्टीट्यूट ऑफ साइंस एंड टेक्नोलॉजी के छः परिसर हैं जिनमें चार तमिलनाडु में (कट्टनकुलथुर, रामापुरम और वडापलानी, और तिरुचिरापल्ली) एक अमरावती, आंध्र प्रदेश और एक एनसीआर दिल्ली में स्थित है।